CELEX: 32019R2197
Language: lt
Date: 2019-12-19 00:00:00
Title: Tarybos Reglamentas (ES) 2019/2197 2019 m. gruodžio 19 d. kuriuo iš dalies keičiamas Reglamentas (ES) Nr. 1387/2013, kuriuo sustabdomas autonominių Bendrojo muitų tarifo muitų taikymas tam tikriems žemės ūkio ir pramonės produktams

27.12.2019   
               
               
                  LT
               
               
                  Europos Sąjungos oficialusis leidinys
               
               
                  L 335/1
               
            
         TARYBOS REGLAMENTAS (ES) 2019/2197
         2019 m. gruodžio 19 d.
         kuriuo iš dalies keičiamas Reglamentas (ES) Nr. 1387/2013, kuriuo sustabdomas autonominių Bendrojo muitų tarifo muitų taikymas tam tikriems žemės ūkio ir pramonės produktams
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 31 straipsnį,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     siekiant užtikrinti pakankamą ir nepertraukiamą tam tikrų žemės ūkio ir pramonės produktų, kurių Sąjungoje nėra, tiekimą ir taip išvengti tų produktų rinkos sutrikimų, Tarybos reglamentu (ES) Nr. 1387/2013 (1) sustabdytas Bendrojo muitų tarifo (BMT) muitų taikymas tiems produktams. Tie produktai gali būti importuojami į Sąjungą mokant mažesnės ar nulinės normos muitus;
                  
               
                     (2)
                  
                  
                     tam tikri produktai, neįrašyti į Tarybos reglamento (ES) Nr. 1387/2013 priedą, Sąjungoje negaminami visai arba jų gaminama nepakankamai. Todėl Sąjunga yra suinteresuota visiškai sustabdyti BMT muitų taikymą tiems produktams;
                  
               
                     (3)
                  
                  
                     siekiant skatinti integruotą baterijų gamybą Sąjungoje ir atsižvelgiant į 2018 m. gegužės 17 d. Komisijos komunikatą „Europa kelyje. Tvarus judumas Europoje: saugus, susietas ir netaršus“ turėtų būti iš dalies sustabdytas BMT muitų taikymas tam tikriems produktams, neįrašytiems į Reglamento (ES) Nr. 1387/2013 priedą. Be to, BMT muitų taikymas tam tikriems produktams, kuriems jų taikymas šiuo metu visiškai sustabdytas, turėtų būti sustabdytas tik iš dalies. Produktų, kurių muitų taikymas sustabdytas, privalomos peržiūros data turėtų būti 2020 m. gruodžio 31 d., kad, atsižvelgiant į baterijų sektoriaus raidą Sąjungoje, juos peržiūrėti būtų galima netrukus;
                  
               
                     (4)
                  
                  
                     būtina pakeisti tam tikrų Reglamento (ES) Nr. 1387/2013 priede išvardytų produktų, kurių BMT muitų taikymas sustabdytas, aprašymą, kad būtų atsižvelgta į techninius produktų patobulinimus ir ekonomines tendencijas rinkoje;
                  
               
                     (5)
                  
                  
                     334 į Reglamento (ES) Nr. 1387/2013 priedą įrašytų produktų, kurių BMT muitų taikymas sustabdytas, peržiūra jau atlikta. Todėl turėtų būti nustatytos naujos kitos privalomos jų peržiūros datos;
                  
               
                     (6)
                  
                  
                     pasikeitė tam tikrų į Reglamento (ES) Nr. 1387/2013 priedą įrašytų produktų, kurių BMT muitų taikymas sustabdytas, klasifikacija Kombinuotojoje nomenklatūroje (KN). Todėl reikėtų pakeisti tų produktų muitų taikymo sustabdyme taikytinus KN kodus ir TARIC subpozicijas;
                  
               
                     (7)
                  
                  
                     Sąjunga nebesuinteresuota, kad BMT muitų taikymo sustabdymas toliau galiotų tam tikriems produktams, įrašytiems į Reglamento (ES) Nr. 1387/2013 priedą. Todėl muitų taikymo sustabdymas tiems produktams turėtų būti panaikintas. Be to, atsižvelgiant į 2011 m. gruodžio 13 d. Komisijos komunikatą dėl autonominių muitų tarifo taikymo sustabdymo ir kvotų, dėl praktinių priežasčių, kai numatoma, jog nesurinktų muitų suma nesieks 15 000 EUR per metus, į prašymus dėl muitų tarifo taikymo sustabdymo ar kvotų negali būti atsižvelgiama. Atlikus galiojančio muitų taikymo sustabdymo privalomą peržiūrą paaiškėjo, kad importo, susijusio su 70 į Reglamento (ES) Nr. 1387/2013 priedą įrašytų produktų, nesurinktų muitų suma tos ribos nepasiekė. Todėl tas sustabdymas turėtų būti panaikintas. Įgyvendinus susitarimą, kuris priimtas kaip Deklaracija dėl prekybos informacinių technologijų produktais išplėtimo (2) ir kuriuo atitinkamiems produktams taikoma muito norma sumažinta iki nulio, muitų taikymo sustabdymas turėtų būti panaikintas dar trims produktams;
                  
               
                     (8)
                  
                  
                     tikslinga kiekvienam į Reglamento (ES) Nr. 1387/2013 priedą įrašytam produktui, kurio BMT muitų taikymas sustabdytas, priskirti unikalų eilės numerį, kad būtų lengviau identifikuoti tuos produktus;
                  
               
                     (9)
                  
                  
                     dėl aiškumo ir atsižvelgiant į reikalingų dalinių pakeitimų skaičių, Reglamento (ES) Nr. 1387/2013 priedas turėtų būti pakeistas;
                  
               
                     (10)
                  
                  
                     todėl Reglamentas (ES) Nr. 1387/2013 turėtų būti atitinkamai iš dalies pakeistas;
                  
               
                     (11)
                  
                  
                     kad nenutrūktų autonominių muitų taikymo sustabdymo sistemos taikymas ir būtų laikomasi 2011 m. gruodžio 13 d. Komisijos komunikate dėl autonominių muitų tarifo taikymo sustabdymo ir kvotų išdėstytų gairių, šiame reglamente numatyti su atitinkamų produktų muitų tarifo taikymo sustabdymu susiję pakeitimai turėtų būti taikomi nuo 2020 m. sausio 1 d. Todėl šis reglamentas turėtų įsigalioti skubos tvarka,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (ES) Nr. 1387/2013 priedas pakeičiamas šio reglamento priede pateikiamu tekstu.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gruodžio 19 d.
            
               
                  Tarybos vardu
               
               
                  Pirmininkė
               
               K. MIKKONEN
            
         
         
            (1)  2013 m. gruodžio 17 d. Tarybos reglamentas (ES) Nr. 1387/2013, kuriuo sustabdomas autonominių Bendrojo muitų tarifo muitų taikymas tam tikriems žemės ūkio ir pramonės produktams ir panaikinamas Reglamentas (ES) Nr. 1344/2011 (OL L 354, 2013 12 28, p. 201).
         
            (2)  OL L 161, 2016 6 18, p. 4.